Læsernes yndlings bog i år 2008 er Hanne-Vibeke Holsts "Dronningeofret". I går blev forfatteren hædret.

Torsdag aften vandt den nordjyske forfatter Hanne-Vibeke Holst Læsernes bogpris. Hun fik prisen for bogen "Dronningeofret", der udkom i 2008 og er en del af en trilogi. - Prisen betyder meget for mig. Læsernes kærlighed er min styrke, siger Hanne-Vibeke Holst. I år er det 6. gang at prisen uddeles. Det er Danmarks Biblioteksforening og Berlingske Tidende der uddelte prisen. Den gives til den bedste danske bogudgivelse i det forgangne år, og prismodtageren vælges af landets bogelskere. Her kan læserne stemme på deres favorit i blandt ti forskellige bøger. - Jeg  kan bruge den næste gang jeg sidder og sloges med mit stof og har krise i skriveriet. Så ved man at læserne er der, og det giver styrke, siger Hanne-Vibeke Holst. "Dronningeofret" fik dobbelt så mange stemmer som Helle Helles "Ned til hundene", der blev nummer to. Med hæderen følger 50.000 kr. Tidligere har forfattere som Bjarne Reuter og Leif Davidsen vundet prisen.